Σακχαρώδης διαβήτης κύησης: μητρικές και εμβρυϊκές παράμετροι και η συσχέτισή τους με την έκβαση της κύησης
Creators: name: Βενέτη, Σταυρούλα Λάμπρου
Publisher: name: Aristotle University of Thessaloniki
Year: 2022
Subjects: Σακχαρώδης διαβήτης
Κύηση
Μητρικές παράμετροι
Diabetes mellitus
Pregnancy
Maternal parameters

description: Σκοπός της παρούσας μελέτης είναι η εκτίμηση της συσχέτισης διάφορων μητρικών παραγόντων και των αποτελεσμάτων της δοκιμασίας ανοχής γλυκόζης από του στόματος που διενεργείται κατά την κύηση με τα υπερηχογραφικά χαρακτηριστικά του εμβρύου και την έκβαση της κύησης γυναικών με ΣΔΚ. Πρωτεύον καταληκτικό σημείο είναι το βάρος γέννησης νεογνού. Δευτερεύον καταληκτικό σημείο είναι τα υπερηχογραφικά χαρακτηριστικά του εμβρύου κατά την 20η έως 22η εβδομάδα της κύησης. Στη μελέτη συμπεριλήφθηκαν συνολικά 70 έγκυες γυναίκες με ΣΔΚ οι οποίες επισκέφθηκαν τα εξωτερικά ιατρεία Ενδοκρινολογίας της Αναπαραγωγής της Α’ Γυναικολογικής-Μαιευτικής Κλινικής του ΠΓΝΘ Παπαγεωργίου από τον 9/2008 εώς τον 3/2022. Έγινε εξαγωγή και καταγραφή των παραμέτρων όπως η ηλικία της εγκύου, το ατομικό αναμνηστικό, η φαρμακευτική αγωγή, το βάρος σώματος, τα υπερηχογραφικά χαρακτηριστικά των εμβρύων, το είδος τοκετού, το βάρος γέννησης νεογνού. Ο μέσος όρος ηλικίας των γυναικών αυτών ήταν 36 ± 3,7 έτη. Ο μέσος όρος ΔΜΣ πριν την επίτευξη της κύησης ήταν 20,4 ± 0,6. Τα αποτέλεσματα της μελέτης κατέδειξαν ύπαρξη στατιστικά σημαντικής θετικής συσχέτισης μεταξύ της συγκέντρωσης γλυκόζης την 2η ώρα της δοκιμασίας ανοχής γλυκόζης, με την περιφέρεια κοιλίας ( r 0,442, p &lt; 0,011), την αμφικροταφική διάμετρο ( r 0,426, p &lt; 0,017), την περιφέρεια κεφαλής ( r 0,449, p &lt; 0,01 ) και το εκτιμώμενο βάρος του εμβρύου ( r 0,416, p &lt; 0,02) περί την 20η εώς 22η εβδομάδα της κύησης. Επίσης, αποδείχτηκε η ύπαρξη στατιστικά σημαντικής θετικής συσχέτισης μεταξύ της συγκέντρωσης γλυκόζης νηστείας με το βάρος γέννησης νεογνού ( r 0,5, p &lt; 0,021). Αντιθέτως παρατηρήθηκε ότι η ηλικία της μητέρας ( r -0,318 , p &lt; 0,172), το βάρος σώματος της μητέρας πριν την έναρξη της κύησης ( r -0,141, p &lt; 0,577) και το πρόσθετο βάρος που απέκτησε κατά τη διάρκεια της κύησης ( r 0,223, p &lt; 0,443) δεν επηρεάζουν το βάρος γέννησης νεογνού. Συνοψίζοντας, φαίνεται ότι τα αποτέλεσματα του OGTT που διενεργείται κατά την κύηση σχετίζονται με την ανάπτυξη του εμβρύου και με το βάρος γέννησης νεογνού. Είναι ιδιαίτερης σημασίας λοιπόν, η αναγνώριση των γυναικών εκείνων που εμφανίζουν αυξημένο κίνδυνο επιπλοκών που σχετίζονται με την υπεργλυκαιμία και η εντατική τους παρακολούθηση με σκοπό την έγκαιρη παρέμβαση και πρόληψη των δυσμενών εκβάσεων της κύησης.
description: The aim of the present study is to evaluate the correlation between maternal factors and the results of the oral glucose tolerance test performed during pregnancy with the ultrasound characteristics of the developing fetus and the outcome of pregnancy in women with GDM. The primary endpoint is the birth weight of the newborn. A secondary endpoint is the ultrasound features of the fetus during the 20th to 22nd week of pregnancy. A total of 70 pregnant women with GDM who visited the outpatient clinics of Reproduction of the First Gynecology-Obstetrics Clinic of Papageorgiou General Hospital from 9/2008 to 3/2022 were included in the study. Parameters such as the age of the pregnant woman, the medical history, the medication, the body weight, the ultrasound characteristics of the fetuses, the way of delivery, the birth weight of the newborn were extracted and recorded. The mean age of these women was 36 ± 3.7 years. The mean pre-pregnancy BMI was 20.4 ± 0.6. The results of the study showed a statistically significant positive correlation between glucose concentration in the 2nd hour of the oral glucose tolerance test, with the abdominal circumference (r 0.442, p &lt;0.011), the biparietal diameter (r 0.417), the head circumference (r 0.449, p &lt;0.01) and the estimated fetal weight (r 0.416, p &lt;0.02) around the 20th to 22nd week of pregnancy. Also, there was a statistically significant positive correlation between fasting glucose concentration and birth weight (r 0.5, p &lt;0.021). In contrast, maternal age (r -0.318, p &lt;0.172), maternal pre-pregnancy body weight (r -0.141, p &lt;0.577) and weight gain during pregnancy (r 0.223, p &lt;0.443) do not affect the birth weight of the newborn. In summary, the measurements of oral glucose tolerance test on pregnancy are related to fetal development and birth weight. It is therefore important to identify those women who are at increased risk for hyperglycemia-related complications and to monitor them intensively to accomplish early intervention and prevention of adverse pregnancy outcomes.